**Pozvánka**

Banskobystrická regionálna komora SOPK si Vás dovoľuje pozvať na

**B2B rokovania**

**slovenských a maďarských firiem a poskytovateľov výskumno-vývojových služieb so zameraním na lesníctvo a drevospracujúci priemysel,**

ktoré sa uskutočnia

v utorok **18.septembra 2018** v čase **od 10:00 do 14:00 hod.**

v priestoroch Študentského domova Ľ. Štúra, Študentská 17, Zvolen.

Podujatie sa uskutoční v rámci realizácie medzinárodného projektu „**Cezhraničné portfólio inovačných služieb**“, spolufinancovaného z Európskeho fondu regionálneho rozvoja v rámci slovensko-maďarského cezhraničného programu Interreg V-A Slovensko-Maďarsko.

Cieľom podujatia je predstaviť zúčastneným nové on-line portfólio výskumno-vývojových služieb a infraštruktúry v oblasti juhovýchodného Slovenska a severovýchodného Maďarska a iniciovať cezhraničnú spoluprácu zameranú na inovácie medzi podnikateľmi a poskytovateľmi výskumno-vývojových služieb.

**Program:**

9,30 – 10,00 Registrácia

10,00 – 10,30 Otvorenie a úvodné slovo

10,30 – 10,45 Predstavenie on-line portfólia výskumno-vývojových služieb a infraštruktúry

10,45 – 11,30 Prezentácia poskytovateľov výskumno-vývojových služieb

11,30 – 11,45 Prestávka

11,45 – 14,00 Bilaterálne rokovania

Rokovacím jazykom je slovenský, maďarský a anglický jazyk. Tlmočenie medzi slovenským a maďarským jazykom je zabezpečené, avšak v obmedzenom rozsahu, preto na rokovanie využite, prosím, svoje znalosti angličtiny.

Účasť na podujatí je bezplatná na základe registrácie prostredníctvom [on-line formulára](https://goo.gl/forms/CmuV5fY0mbJldHu23).

Profil účastníkov rokovaní si môžete pozrieť na [www.inno-service.eu](http://www.inno-service.eu).